CELEX: 62008TN0153
Language: ro
Date: 2008-04-25 00:00:00
Title: Cauza T-153/08: Acțiune introdusă la 25 aprilie 2008 — Shenzhen Taiden Industrial Co. Ltd/OAPI — Bosch Security Systems (desen sau model industrial de echipamente de telecomunicații)

21.6.2008   
            
            
               RO
            
            
               Jurnalul Oficial al Uniunii Europene
            
            
               C 158/21
            
         Acțiune introdusă la 25 aprilie 2008 — Shenzhen Taiden Industrial Co. Ltd/OAPI — Bosch Security Systems (desen sau model industrial de echipamente de telecomunicații)
   (Cauza T-153/08)
   (2008/C 158/35)
   Limba în care a fost formulată acțiunea: engleza
   Părțile
   
      Reclamantă: Shenzhen Taiden Industrial Co. Ltd (Shenzhen, China) (reprezentanți: M. Hartmann, M. Helmer, lawyers)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Bosch Security Systems BV (Eindhoven, Olanda)
   Concluziile reclamantei
   
               —
            
            
               Anularea deciziei Camerei a treia de recurs a Oficiului pentru Armonizare în cadrul Pieței Interne (mărci, desene și modele industriale) din 11 februarie 2008 în cauza R 1437/2006-3; și
            
         
               —
            
            
               obligarea OAPI la plata cheltuielilor de judecată, inclusiv a celor aferente procedurii care s-a aflat pe rolul camerei de recurs.
            
         Motivele și principalele argumente
   
      Desenul sau modelul industrial comunitar înregistrat care a făcut obiectul unei cereri de declarare a nulității: un desen sau model industrial pentru produsul „echipament de comunicații” — desenul sau modelul industrial comunitar înregistrat sub nr. 214903 0001A.
   
      Titularul desenului comunitar: reclamanta.
   
      Partea care solicită declararea nulității desenului sau modelului industrial comunitar: cealaltă parte în procedura aflată pe rolul camerei de recurs.
   
      Desen sau modelul industrial prezentat ca dovadă de către partea care a solicitat declararea nulității: desen sau model industrial anterior pus la dispoziția publicului de către Koninklijke Philips Electronics NV, înregistrat ca desen sau model industrial sub nr. DM/055655.
   
      Decizia diviziei de anulare: respinge cererea de declarare a nulității.
   
      Decizia camerei de recurs: anulează decizia diviziei de anulare și declară nul desenul sau modelul industrial contestat.
   
      Motivele invocate: încălcarea articolului 63 alineatul (1) din Regulamentul nr. 6/2002 al Consiliului întrucât Camera a treia de recurs s-a întemeiat pe fapte prezumate, prezentate de partea care a solicitat declararea nulității pentru care nu a fost furnizată nicio dovadă; încălcarea articolului 4 alineatul (1) și a articolului 6 alineatul (1) din Regulamentul nr. 6/2002 al Consiliului deoarece Camera a treia de recurs a reținut în mod greșit că desenul sau modelul industrial contestat nu avea caracter individual și nu a evaluat și nu a comparat desenele sau modelele industriale în cauză din punctul de vedere al unui utilizator informat.